Document ID: /roh_data/filtered/fineweb-2-filterrobots_roh.jsonl.gz/21073

Killian Peier è vegnì 6avel a la concurrenza da siglir cun skis a Kuusamo en la Finnlanda, quai è la segunda plazza tranter ils top 6 entaifer in'emna per il Vadais da 26 onns. Tar ses emprim sigl era el cun 128 m be sin posiziun 20. Lura tar il davos sigl ha el fatg bun 14 posiziun e quai cun in sigl da 141,5 m.
L'entir quartet da Swiss-Ski ha recaltgà puncts da la cuppa mundiala:
- Gregor Deschwanden 21avel
- Dominik Peter 26avel
- Simon Ammann 27avel
Gudagnà la concurrenza da siglir cun skis ha il Giapunais Ryoyu Kobayashi quai avant Anze Lanisek da la Slovenia e Markus Eisenbichler da la Germania.